b'\n_START_ARTICLE_\nRitaelva\n_START_SECTION_\nPlaner for kraftutbygging\n_START_PARAGRAPH_\nDet ble i 2010 sendt inn konsesjonss\xc3\xb8knad til NVE om utbygging av Ritaelva med inntak p\xc3\xa5 kote 630 og avl\xc3\xb8p p\xc3\xa5 kote 3 der Ritaelva kraftverk er tenkt plassert. Utbyggingsplanen kommer fra Skognes og Stordalen kraftlag AS og Fjellkraft AS. Lengden av ber\xc3\xb8rt elvestrekning vil bli 3,5 kilometer. Kraftverket er planlagt med en ytelse p\xc3\xa5 12,5 MW og det er estimert at det vil gi en midlere \xc3\xa5rsproduksjon p\xc3\xa5 42,2 GWh. I forbindelse med kraftutbyggingen er det planlagt \xc3\xa5 bygge en demning i Fjerdedalsvatnet for \xc3\xa5 kunne gi en reguleringsh\xc3\xb8yde p\xc3\xa5 5 meter. I konsesjonss\xc3\xb8knaden forutsettes det at en minstevannf\xc3\xb8ring p\xc3\xa5 50 l/s om sommeren skal innf\xc3\xb8res. Av positive effekter er blant annet nevnt milj\xc3\xb8vennlig energiproduksjon og lokal verdiskapning, samt skatter til det offentlige._NEWLINE_NVE har i sin s\xc3\xb8knadsbehandling sett denne utbyggingen i sammenheng med s\xc3\xb8knadene om regulering av Skogneselva, Stordalelva og Turrelva i samme omr\xc3\xa5de. Spesielt har det blitt gjort vurderinger om hvilke konsekvenser kraftverkene vil ha p\xc3\xa5 reindrift og landskapsverdier i disse h\xc3\xb8yereliggende fjellomr\xc3\xa5dene. NVE anbefaler til Olje- og energidepartementet i brev av 31. januar 2013 at konsesjonen innvilges. Ritaelva renner i en V-dal og er ikke et s\xc3\xa5 spesielt landskap som de andre elvene i Ullsfjorden. Naturverdiene i de andre elvene og omr\xc3\xa5dene rundt vurderes til \xc3\xa5 v\xc3\xa6re st\xc3\xb8rre.'